<classify> Katika kutafuta bingwa wa Mkoa wa Dar es Salaam, timu ya Temeke ilimaliza nafasi ya tatu nyuma ya Ilala na Kinondoni ambayo iliongoza ikiwa imeshinda mechi zote mbili.Katibu wa Chama cha Soka Mkoa wa Temeke TEFA, Kassim Mustapha alisema licha ya kuimaliza nafasi ya tatu ila wamejiaanda vizuri na wamecheza mechi nyingi za majaribio na wanmefanya vizuri.Tupo vizuri tunaendelea na mazoezi na bado walimu wanatafuta kikosi ambacho kitacheza fainali za taifa hasa ukizingatia kuwa wachezaji wengi ni wapya, kutokana wachezaji wengi tuliokuanao kwenda timu ya taifa, alisema Mustapha.Alisema kwa upande wa wavulana, wamejipanga vizuri na watahakikisha mwaka huu wanaondoka na makombe yote.Vikosi vyote kwa upande wa wasichana na wavulana vitatangazwa kuanzia kesho.Uongozi wa TEFA haujateua rasmi kocha atakayeshika mikoba ya timu katika mashindano hayo ya ngazi ya taifa. Lakini kwa upande wake, Ofisa Uhusiano wa Airtel nchini, Jane Matinde, alizitaka timu shiriki kuwa na nidhamu na kuwaomba viongozi kuzingatia umri wa wachezaji ili michuano hiyo iwe na manufaa kwa Taifa.Lengo ni kutafuta vipaji kwa vijana wenye umri chini ya miaka 17 na si vinginevyo, kuwachukua vijana walio juu ya umri ni kuwanyima fursa vijana ambao wanastahili, alisema Matinde.Mashindano ya Airtel Rising Stars ngazi ya Taifa mwaka huu yanashirikisha timu kutoka mikoa ya Ilala, Kinondoni, Temeke, Mwanza, Arusha, Morogoro na Mbeya.  <topic>: michezo 